ประกันนาข้าวรอบใหม่ ธกส.ตั้งเป้า30ล้านไร่
บอร์ด ธ.ก.ส.ไฟเขียว ทำประกันภัยนาข้าวปี 2561 เพิ่มพื้นที่เป้าหมาย 30 ล้านไร่
24 มี.ค. 2561

บอร์ด ธ.ก.ส.ไฟเขียว ทำประกันภัยนาข้าวปี 2561 เพิ่มพื้นที่เป้าหมาย 30 ล้านไร่รายงานข่าวจากธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยว่า ที่ประชุม คณะกรรมการ ธ.ก.ส. มีมติเห็นชอบ การดำเนินโครงการประกันภัยข้าวนาปี ปีการผลิต 2561 กำหนดพื้นที่เป้าหมาย 30 ล้านไร่ แบ่งออกเป็นเกษตรกร ลูกค้า ธ.ก.ส. ที่กู้เงินเพาะปลูกข้าวนาปีจำนวน 29 ล้านไร่ และเกษตรกร ทั่วไปจำนวน 1 ล้านไร่ โดยคณะกรรมการยังอนุมัติให้ ธ.ก.ส.อุดหนุนค่าเบี้ยประกันภัยให้เกษตรกรลูกค้า ธ.ก.ส.ที่เข้าร่วมโครงการในอัตรา 36 บาท/ไร่ก่อนหน้านี้ สมาคมประกันวินาศภัยไทย ได้เปิดเผยถึงค่าเบี้ยประกันภัย นาข้าวปีนี้จะอยู่ที่ 90 บาท/ไร่ โดยคิดเท่ากันทุกพื้นที่ ซึ่งรัฐบาลจะอุดหนุน ค่าเบี้ย 61.37 บาท/ไร่ และ ธ.ก.ส.อุดหนุนค่าเบี้ยในส่วนที่เหลือ 36 บาท/ไร่ ให้เฉพาะเกษตรกรที่เป็นลูกค้าสินเชื่อของ ธ.ก.ส. ส่วนความคุ้มครองเท่าเดิมที่ 1,260 บาท/ไร่ สำหรับภัยธรรมชาติ 6 ประเภท ยกเว้นภัยศัตรูพืช หรือโรคระบาดที่คุ้มครอง 630 บาท/ไร่ คาดเปิดขายกรมธรรม์ได้ตั้งแต่เดือน เม.ย.นี้-